**Szombathely Megyei Jogú Város Önkormányzata Közgyűlésének**

**20/2025. (IX.30.) önkormányzati rendelete**

**az önkormányzat 2025. évi költségvetéséről szóló 4/2025. (II.28.) önkormányzati rendelet módosításáról**

[1] A központi támogatásokból, a támogatásértékű működési és felhalmozási bevételekből származó többletbevételeknek, a működéshez és felhalmozáshoz kapcsolódó többletbevételeknek, a polgármesteri rendelkezések alapján történt előirányzat átcsoportosításoknak, az eddigi közgyűlési és bizottsági döntések végrehajtásának, az egyéb előirányzat átcsoportosításoknak, az intézmények által benyújtott saját hatáskörű előirányzat módosítási kérelmeknek az átvezetése céljából szükséges az önkormányzat 2025. évi költségvetéséről szóló 4/2025. (II.28.) önkormányzati rendelet módosítása.

[2] Szombathely Megyei Jogú Város Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

Az önkormányzat 2025. évi költségvetéséről szóló 4/2025. (II. 28.) önkormányzati rendelet (a továbbiakban: Rendelet) 2. §-a helyébe a következő rendelkezés lép:

**„2. §**

(1) A Közgyűlés az Önkormányzat 2025. évi költségvetésének bevételi főösszegét 37.659.834 eFt-ban, kiadási főösszegét 40.474.458 eFt-ban állapítja meg.

(2) A működési bevételek és kiadások egyenlegét -2.055.284 eFt-ban, a finanszírozási célú kiadásokat (pénzügyi lízing tőke része) -120.750 eFt-ban, az ezeket finanszírozó előző évek működési maradványát +1.759.485 eFt-ban határozza meg. Az egyéb finanszírozási célú bevételek és kiadások egyenlegének (2025. évi költségvetési támogatási előleg) -281.004 eFt összegével korrigálva, az így számított működési egyenleg -697.553 eFt.

(3) A felhalmozási célú bevételek és kiadások egyenlegét -759.340 eFt-ban, az ezt finanszírozó előző évek felhalmozási maradványát +1.456.893 eFt-ban határozza meg. Az így számított felhalmozási egyenleg +697.553 eFt.

(4) Az egyéb finanszírozási célú bevételeket (2025. évi költségvetési támogatási előleg) +739.522 eFt-ban határozza meg.

(5) Az egyéb finanszírozási célú kiadásokat (2025. évi költségvetési támogatási előleg) –1.020.526 eFt-ban határozza meg.

(6) A külső finanszírozási célú bevételeket 0 eFt-ban határozza meg.

**2. §**

A Rendelet 5. és 6. § helyébe a következő rendelkezések lépnek:

**„5. §**

A Közgyűlés a költségvetési szervek kiadásait 17.996.361 eFt-ban határozza meg a 6. mellékletben részletezettek szerint.

**6. §**

A Közgyűlés a költségvetési szervek 2025. évi létszámkeretét 1.487 főben, az önkormányzati választott tisztségviselők létszámát 18 főben határozza meg a 7. mellékletben részletezettek szerint.”

**3. §**

A Rendelet 8. §-a helyébe a következő rendelkezés lép:

**„8. §**

A Közgyűlés az önkormányzati felhalmozási kiadások előirányzatát 7.856.898 eFt-ban határozza meg, amelynek részletes adatait a 18. melléklet tartalmazza.”

**4. §**

A Rendelet 9. § (1) bekezdés c) pontja helyébe a következő rendelkezés lép:

*(A Közgyűlés céltartalékokat képez az alábbiak szerint:)*

„*c)* Tartalék - városi cégek, intézmények, szolgáltatások működésére 221.232 eFt.”

**5. §**

A Rendelet 1-19. melléklete helyébe az 1-19. melléklet lép.

**6. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2025. szeptember 30.**

**/: Dr. Károlyi Ákos :/  
 jegyző**